་འདི་ཡིན་ནོ། །ད་ལྟ་གོང་་་་
མའི་རྗེས་སུ་ཡང་ཞུགས་ཡོད། །ན་རྒས་ནོན་ཡང་བྱ་བ་འདི་མ་གཏོང་། །པ་་་
སངས་ལྟ་བུའི་བྱང་སེམས་ལ་གོམས་ན། །ཕ་རོལ་དགྲ་ལ་བྱམས་པ་ནི་འབྱུང་་་་
ངོ། །བ་ལང་ལྟ་བུར་ཟ་ཉལ་ལ་དགའ་ན། །མ་ལུས་འགྲོ་བའི་ཐ་ཆད་དུ་འགྱུར་
212

རོ། །ཙ་རའི་རྭ་ལྟར་ཤེས་རྒྱུད་དེ་གྱོང་ན། །ཚ་གྲང་དམྱལ་བའི་སྡུག་བསྔལ་ནི་
མྱོང་དགོས། །ཛ་ཡ་དམ་པའི་རྣམ་ཐར་འདི་སྐྱོང་ན། །ཝ་བཞིན་དམན་ས་་་་་
འཛིན་པ་འདི་གལ་ཆེ། །ཞྭ་སེར་བསྟན་པ་ཉི་མ་ལྟར་ཤར་དུས། །ཟ་ཉལ་་་་་་
དགའ་བའི་སྤྱོད་ངན་འདི་སྤང་དགོས། །འ་འུར་གཡེང་བའི་བྱ་བ་ནི་སྐྱུར་ལ། །
ཡ་རབས་དམ་པའི་ཞལ་གསུང་ལ་ཉོན་ཅིག །རྭ་རྣོན་འཇིགས་པའི་གཤིན་རྗེ་་
ཁོ་ཐོན་དུས། །ལ་ལུང་གང་དུ་གབ་ས་རང་མི་འདུག །ཤ་ཁྲག་ཟས་ཀྱི་འཚོ་བ་
ལ་གདུང་ན། །ས་ལམ་མཐོན་པོའི་སྐལ་བ་ནི་ཆད་དོ། །ཧ་ཧས་གཡེང་བས་མི་
ཚེ་འདི་གཟད་ན། །ཨ་མ་རྒན་མོའི་འོ་བརྒྱལ་དེ་སྟོང་ལོག །འོ་ཅག་གཉིད་་་་”
རྨུགས་རྣམ་གཡེང་གི་དབང་སོང༌། །བརྩོན་འགྲུས་བསྐྱེད་ལ་ཆོས་ཉན་རང་་་་་་
གྱིས་ཤིག །ཅེས་པ་འདི་ནི་ཆོས་ཉན་པ་རྣམས་གཉིད་དང་རྣམ་གཡེང་གི་དབང་དུ་སོང་
བ་ལ་སྐྱོ་ནས་རི་མིང་བས་ཤར་མར་བྲིས་སོ།། །།
༄༅། །ཞིང་རབ་འབྱམས་རྒྱལ་བའི་མཁྱེན་བརྩེའི་དཔལ། །མགོན་སྲིད་་་་
ཞིའི་འཇིགས་ལས་སྒྲོལ་མཛད་པ། །སྐྱབས་ཟླ་མེད་བསྟན་པ་སྤེལ་བའི་་་་་་་་་་་
གཉེན། །རྗེ་ཀུན་མཁྱེན་བླ་མའི་ཞབས་ལ་འདུད། །དམན་བླུན་རྨོངས་ཆོས་་་་
པའི་གཟུགས་བརྙན་ང་། །ལྷ་བླ་མས་རྗེས་སུ་བཟུང་ཚུལ་གྱི། །དོན་ཅུང་ཟད་
གླེང་ལ་བདག་ཡིད་སྤྲོ། །གྲོགས་དགེ་འདུན་ཚོགས་ལ་མཆོད་པར་འབུལ། །
སྔོན་རྣམ་དཀར་ལས་ཀྱི་འབྲས་བུ་ཡིས། །རྟེན་དལ་འབྱོར་མི་ལུས་ཐོབ་ན་ཡང་། །
ཕ་མེས་པོ་གཉེན་བཤེས་ཐམས་ཅད་ཀྱིས། །ཡུལ་ཕ་ཁྱིམ་འཛིན་པའི་ཆོ་ལོ་་་་་
བྱིན། །མཚོན་རྣོན་པོའི་འཁོར་གསུམ་ལུས་ལ་བཅིངས། །གྲོགས་ཁྱིམ་ཐབ་་་་་
བསུ་བའི་འདུན་གྲོས་བྱས། །སེམས་མི་དགའ་གཞན་དུ་འབྲོས་སྙིང་འདོད། །
གེགས་འདི་ལས་ཐར་ཐབས་ཅི་བྱེད་སྙམ། །དུས་ཉིན་མཚན་ཀུན་ཏུ་བསམ་བློ་
213

བཏང༌། །ལྷ་རྨ་རྒྱལ་གངས་ཀྱི་རི་བོ་ལ། །ཕྱག་སྐོར་བ་བྱས་ནས་འཕྲིན་ལས་་་
བཅོལ། །ལྷ་དེ་ཡི་བྱིན་རླབས་གཟི་འོད་ཀྱིས། །དུས་རིང་མིན་ཟླ་མེད་སྐྱབས་་
ཀྱི་ཕུད། །ཕ་བླ་མ་འཇམ་དབྱངས་ཤེས་རབ་དྲུང་། །ཚིག་( ཚིགས)སྔ་མ་དགེ་
ཚུལ་སྡོམ་པ་བླངས། །སྐྱབས་གསུམ་པ་དགེ་འདུན་གྲལ་དུ་ཚུད། །མགོན་སྟོན་
པའི་གསེར་ཞལ་མཇལ་ན་ཡང༌། །དོན་འདི་ལྷག་རྗེས་སུ་ཅི་ཞིག་འཛིན། །
ཡང་ཕ་ཁུ་གོང་མའི་ལུགས་སྲོལ་གྱི། །མཐུ་ངན་སྔགས་བསྲུང་བའི་རིམ་པ་ལ། །
བློ་ཅུང་ཟད་ཕྱོགས་ནས་སྦྱངས་པ་ལས། །སྲོལ་དེ་ཡི་འགོ་འཛིན་དབང་མེད་་་་་
བབས། །དེ་ཐར་བའི་གེགས་སུ་འགྱུར་དོགས་ནས། །རྗེ་སྟོན་པའི་གདུང་་་
འཚོབ་གྲགས་པའི་མཚན། །ཚིག་(ཚིགས)ཕྱི་མ་དགེ་སློང་མཁན་པོ་བྱས། །
རྒྱུད་ཡོངས་རྫོགས་ཁྲིམས་ཀྱིས་རབ་གཏམས་ཏེ། །ཡུལ་ཕ་ཁྱིམ་སྤངས་ནས་བས་
མཐར་གནས། །ཕ་སྐྱབས་མཆོག་ཙནྡྲའི་མཚན་ཅན་དང༌། །ལྷ་འཇིགས་་་་
མཛད་རྡོ་རྗེ་དབྱེར་མེད་དུ། །ཆོས་ལམ་དུ་འགྲོ་བར་གསོལ་བ་བཏབ། །ལྷ་བླ་
མ་དེ་ཡི་བྱིན་རླབས་ཀྱིས། །རྐྱེན་བར་ཆད་མཚན་མ་ངང་གིས་ཞི། །ལྷ་ཡི་དམ་
སྲུང་མའི་ཞལ་མཐོང་ཡང་། །དོན་འདི་ལས་གཞན་པ་ཅི་ཞིག་སྩོལ། །ཤིང་གླ་
བའི་ཤུན་པས་བཏུང་བ་བྱས། །སྡིག་མ་འདྲེས་ཟས་ཀྱི་བསོད་སྙོམས་བླངས། །
གོས་མཐའ་གཉིས་མ་ལྷུང་རུང་མཐུན་བསྟེན། །རྫས་གང་བྱུང་ཕུད་ཀྱིས་དཀོན་
མཆོག་མཆོད། །གང་ལྷག་པ་དམན་པའི་ཡུལ་ལ་བསྔོས། །ལས་ཅི་འདྲ་བ་ཡི་་
འབྲས་བུ་ཡིས། །ཚོགས་དགེ་འདུན་ཡོངས་ཀྱི་གདུགས་ཚོད་དང་། །ཞིང་རྟེན་
གསུམ་བཞེངས་པའི་ཆ་རྐྱེན་འཛོམས། །ལྷ་རྣམ་སྲས་གདོང་དང་འཕྲད་ན་ཡང་། ༎
འདི་ལས་ལྷག་དངོས་གྲུབ་ཅི་ཞིག་སྟེར། །དཔལ་བྱ་རྒྱུད་པདྨའི་གཞུང་བཞིན་་
དུ། །ཟས་དཀར་གསུམ་འཚོ་བ་གདན་གཅིག་བྱས། །ཤ་སྒོག་སོགས་ལོག་པའི་
214

འཚོ་བ་དང༌། །ཆང་དུ་བ་ལ་སོགས་ཟས་ངན་རིགས། །ལོངས་དངོས་སུ་སྤྱོད་
།
པ་ལྟ་ཞོག་དང་། །གནས་ཉེ་འཁོར་ཕྱོགས་སུ་མ་བླངས་པས། །ལྷ་དཀར་་་་་་་་་
ཕྱོགས་སྐྱོང་བའི་མཐུ་སྟོབས་ཀྱིས། །ཟས་སྒོག་པའི་ས་བོན་གཏིང་ནས་རུལ། །
དཔལ་ཐུན་མོང་དངོས་གྲུབ་བརྒྱད་ཐོབ་ཀྱང༌། །དོན་འདི་ལས་ལྷག་པ་ཅི་ཞིག་
ཡོད། །མ་འགྲོ་ཀུན་བསོད་ནམས་བསོག་ཆེད་དུ། །རྟེན་རྣམ་གསུམ་བཀོད་པ་
བཞེངས་པ་ལས། །མགོན་རྒྱལ་བའི་སྐུ་བརྙན་ས་ལས་བྱོན། །ལས་སྐལ་བར་་་
ལྡན་པའི་གང་ཟག་རྣམས། །སྐུའི་བདུད་རྩིའི་རྒྱུན་གྱིས་ཚིམ་པར་མཛད། །
ལམ་བཤུལ་རིང་ངལ་བ་ཁྱད་བསད་ནས། །དཔལ་ལྷ་ལྡན་ཇོ་བོ་མཇལ་ན་ཡང་། །
འདི་ལས་ལྷག་རྟགས་མཚན་ཅི་ཞིག་སྟོན། །ལྷ་ཕྱག་ན་པདྨོའི་རྡུལ་ཚོན་གྱི།
རྟེན་བརྟེན་པའི་དཀྱིལ་འཁོར་སྒྲུབ་པའི་ཚེ། །བྱང་འཕྲིན་ལས་ཕྱོགས་ནས་སྙེ་་
མ་འཁྲུངས། །དབུས་གཙོ་བོའི་ལྷ་ལ་རྩེ་མོས་འདུད། །ཐག་ཉེ་རིང་སྐྱེ་བོ་་་་་
མཐའ་དག་གིས། །ཡ་མཚན་ཞེས་བསྔགས་བརྗོད་མེ་ཏོག་གཏོར། །ཡིད་དད་
པས་སོར་བཅུ་སྙིང་གར་བསྡུམས། །བདག་བླུན་རྨོངས་འདུ་ཤེས་གསུམ་པ་་་་་་
ལ། །སྔགས་ཟབ་མོའི་དེ་ཉིད་ལྟ་ཞོག་དང༌། །ལམ་ཐུན་མོང་མྱོང་བ་མ་མཆིས་
པས། །ཁའི་ཚིག་ཙམ་གསོལ་བ་བཏབ་པ་ལ། །རྟགས་འདི་འདྲ་འབྱུང་བ་བླ་་
མའི་དྲིན། །རྟེན་བརྟེན་པའི་དཀྱིལ་འཁོར་དངོས་མཇལ་ཡང་། །འདི་ལས་་་་
ལྷག་ངོ་མཚར་ཅི་ཞིག་མཆིས། །སེམས་ཁེངས་པའི་མེ་ལྕེ་མགོ་མནན་ཏེ། །ཆོས་
སྨྲ་བ་གང་དང་གང་མཐོང་བ། །མགོན་སྤྱན་རས་གཟིགས་དབང་ང་ཉིད་་་་་་་་་་
དོན། །ཚུལ་འདི་འདྲ་བསྟན་པ་ཨེ་ཡིན་བསམ། །ཆོས་ཟབ་མོའི་འབྲེལ་བ་ཞུས་
པ་ལས། །མཚན་ཨ་བྷྱ་ཤ་ས་ན་ཞེས་པའི། །རྗེ་མཚན་ལྡན་གྲོགས་ཀྱི་ནང་ནས་
བྱུང༌། །དུས་ཉིན་བཞིན་ལམ་རིམ་བློ་སྦྱོང་དང་། །བཀའ་མདོ་རྒྱུད་གནད་ཀྱི་
215

དོན་ལ་ཉན། །ལྷ་འཇམ་པའི་དབྱངས་དང་སྤྱན་རས་གཟིགས། །ཕ་བློ་བཟང་
གྲགས་པ་དངོས་བྱོན་ཡང༌། །དོན་འདི་ལས་གདམས་ངག་ཅི་ཞིག་གནང་། །
ཞག་གཅིག་ཙམ་ལམ་གྱི་ངལ་བ་དང༌། །སྲང་གང་གི་འབུལ་བ་མ་བྱས་པར། །
ཆོས་མདོ་རྒྱུད་ཟབ་མོའི་དེ་ཉིད་ལ། །ཀླུང་ཉལ་འགྲོའི་རྒྱུན་བཞིན་ཆད་མེད་་་་་
དུ། །དུས་ཉིན་མཚན་ཁོར་ཡུག་ཉན་པ་འདི། །ཨ་ལ་ལ་རྨི་ལམ་མ་ཡིན་ནམ། །
འོ་ན་ཡང་སྔོན་བསགས་བསོད་ནམས་སྟོབས། །དོན་འདི་འདྲ་འབྱུང་བ་ལུང་་
ན་གསལ། །མགོན་རྒྱལ་བ་རྡོ་རྗེ་འཆང་ཆེན་གྱིས། །དུས་སྙིགས་མའི་སེམས་་་་
ཅན་སྣང་ངོ་རུ། །ང་ཐ་མལ་སློབ་དཔོན་གཟུགས་སུ་སྤྲུལ། །དེ་ང་ཡིན་སྙམ་དུ་
གུས་སྐྱེད་གསུངས། །རྗེ་འགྲོ་མགོན་གཙང་བ་རྒྱ་རས་ཀྱིས། །ཡིད་དད་པ་ཅན་
གྱི་སྒོ་ཁ་ན། །ཕ་བླ་མ་སྒོ་ཉལ་བྱེད་ཀྱིན་ཡོད། །དེ་ང་རྒྱལ་ཅན་གྱི་མི་ཚོར་་་་་་་
གསུངས། །ལམ་རིམ་གཉིས་རྣལ་འབྱོར་མཐར་ཕྱིན་པའི། །རྗེ་གྲུབ་དབང་རྡོ་
རྗེ་མཚན་ཅན་ལ། །མ་མཁའ་འགྲོའི་བརྡ་ལུང་བསྟན་པ་ལས། །མགོན་འཇམ་
དཔལ་གཞོན་ནུའི་སྤྲུལ་བ་ཞིག །ཕྱོགས་འདི་རུ་འགྲོ་བའི་དོན་སླད་དུ། །བྱོན་
ཡོད་པ་རྟོགས་པར་དཀའ་འོ་ཞེས། །ལུང་ཡང་དང་ཡང་དུ་བསྟན་པ་དེ། །རྗེ་
དེ་ཉིད་ཡིན་པར་གོར་མ་ཆག །དོན་དེས་ན་གྲྭ་བ་བུ་སློབ་ཀུན། །འདི་སྐྱབས་
གནས་ཀུན་གྱི་ཕུད་དུ་ཟུངས། །བསམ་སྦྱོར་བ་གཉིས་ཀྱིས་ལེགས་བསྟེན་ཏེ། །
སྒོ་གསུམ་གྱིས་མཉེས་པ་འབའ་ཞིག་སྒྲུབས། །ཕ་བླ་མ་ལེགས་ཚོགས་རྩ་བ་་་་་
ཡིན། །དེ་བསྟེན་ཚུལ་ལོག་ན་དོན་མི་འགྲུབ། །མགོན་རྒྱལ་བ་མཆོག་དང་་
དབྱེར་མེད་པར། །སྐྱབས་དམ་པར་ཟུངས་ཤིག་རི་ཁྲོད་ཚོགས། །ཡུལ་ཕ་ཁྱིམ་
གཏན་དུ་མ་སྤངས་ན། ། ཆོས་བྱེད་ལོ་བྱས་ཀྱང་གནད་མི་འགྲོ། །གཉེན་ཉེ་་་་
འབྲེལ་ཕ་གཞི་ནོར་རྫས་ལ། །སྤྱན་ཕྱི་མིག་མ་ལྟ་རི་ཁྲོད་ཚོགས། །གྲོགས་ཁྱིམ་
216

ཐབ་སེམས་ཀྱིས་མ་བརྗེད་ན།། །དུས་ནམ་ཞིག་བདུད་མོའི་ལག་ཏུ་འཚོར། །
འདྲེ་བདུད་མོ་ནག་མོའི་རྣམ་འགྱུར་ལ། །ཐུགས་རྟོག་དཔྱོད་མ་བྱེད་རི་ཁྲོད་་་་
ཚོགས། །ལྷ་དཀར་ཕྱོགས་གྲོགས་སུ་མ་བཅོལ་ན། །ཆོས་ཆོས་བཞིན་ལམ་དུ་་་
འགྲོ་བ་དཀའ། །མགྲོན་གོང་འོག་བཞི་ལ་དུས་རྒྱུན་དུ། །གསུར་གཏོར་མ་་་་་་
ཐོངས་ཤིག་རི་ཁྲོད་ཚོགས། །གདེང་མ་ཐོབ་དྲག་པོའི་བསྲུང་(སྲུང)བ་དང་། །
མཐུ་ངན་སྔགས་བྱས་ན་རང་གཞན་ཕུང༌། །བསྟན་འགྲོ་བའི་དོན་ཆེད་མ་་་་་་་་
གཏོགས་པར། །སྔགས་དྲག་ལས་མ་བྱེད་རི་ཁྲོད་ཚོགས། །སྡོམ་དམ་ཚིག་ཚུལ་
བཞིན་མ་བསྲུངས་ན། །ལྷས་སྨོད་ཅིང་མི་ཡིས་བརྙས་པར་འགྱུར། །ཚིག(
ཚིགས) སྔ་ཕྱིའི་སྡོམ་པའི་བཅས་མཚམས་རྣམས། །མིག་ཇི་བཞིན་སྲུངས་ཤིག་"
རི་ཁྲོད་ཚོགས། །གནས་དབེན་པ་རྒྱུན་དུ་མ་བསྟེན་ན། །ཚེ་བློས་བཏང་རས་་
པའི་ཆེ་བ་འཆོར། །ཉམས་རྟོགས་པ་ནང་ནས་མ་སྐྱེས་པར། །གྲོང་ཁྱིམ་ནག་་་
མ་འགྲིམ་རི་ཁྲོད་ཚོགས། །ལྷ་བླ་མར་གསོལ་བ་མ་བཏབ་ན། །རྐྱེན་བར་ཆད་
དབང་གིས་ཆོས་མི་འགྲུབ། །ཕ་བླ་མ་ཡི་དམ་དབྱེར་མེད་དུ། །གསོལ་ཤུགས་་
དྲག་ཐོབས་ཤིག་རི་ཁྲོད་ཚོགས། །ཟས་བསོད་པ་ན་བཟའ་གང་ལེགས་ལ། །
གདུང་དྲགས་ན་ལྕགས་ཀྱུས་ཉ་བཞིན་འགྱུར། །ལྟོ་གང་རྙེད་གོན་པ་གང་་་་་་་
འཛོམ་གྱིས། །ཆོག་ཤེས་པར་གྱིས་ཤིག་རི་ཁྲོད་ཚོགས། །གཤིན་དད་རྫས་བྱུང་
བ་བསོགས་གྱུར་ན། །ཚེ་ཕྱི་མར་ལན་ཆགས་འཇལ་བའི་རྒྱུ། །རྫས་གང་བྱུང་།
མཆོག་དམན་ཞིང་ས་ལ། །ཞེན་ཆགས་མེད་སྔོས་ཤིག་རི་ཁྲོད་ཚོགས། །དཀོར་
སྦྱོང་ཐབས་ཟློས་རྗོད་མ་བྱས་ན། །ཚེ་འདིར་སྡུག་ཕྱི་མར་ངན་འགྲོར་ལྟུང་།
གསུང་ཡིག་དྲུག་ལྔ་ཁྲི་ཉིན་རེ་བཞིན། །དུས་གསུམ་དུ་ཟློས་ཤིག་རི་ཁྲོད་་
ཚོགས། །ཤ་སྒོག་སོགས་ལོག་འཚོ་དུས་མིན་དུ། །ལོངས་སྤྱད་ན་བདུད་ཀྱི་བར་
217

ཆད་སྡང་། །ལམ་དཀའ་ཐུབ་སྨྱུང་བར་གནས་པ་འདི། །རྒྱུན་ཆད་པར་མ་་
བྱེད་རི་ཁྲོད་ཚོགས།
།རྟེན་རྣམ་གསུམ་བཀོད་པ་མ་བཞེངས་ན། །མ་འགྲོ་ཀུན་
བསོད་ནམས་ཞིང་དང་འབྲལ། །རྒྱུ་ལོངས་སྤྱོད་ཆེ་ཕྲ་གང་འཛོམ་དུས། །རྟེན་
གང་འཚམ་བཞོངས་ཤིག་རི་ཁྲོད་ཚོགས།
།ཕྱག་མཆོད་པས་ལས་སྒྲིབ་མ་སྦྱངས་
ན། །ཉམས་རྟོགས་པ་སྐྱེ་བའི་གནས་མེད་པས། །རྟེན་བྱིན་རླབས་གཟི་འོད་་་
འབར་བ་རྣམས། །དུས་རྒྱུན་མར་མཆོད་ཅིག་རི་ཁྲོད་ཚོགས། །སེམས་ང་རྒྱལ་
མགོ་བོ་མ་མནན་ན། །མཆོག་སངས་རྒྱས་འགྲུབ་པའི་དུས་མི་འོང། །གང་་
མཐོང་བ་སངས་རྒྱས་དངོས་ལྟོས་ལ། །འབྲེལ་གང་ཟབ་ཞུས་ཤིག་རི་ཁྲོད་
ཚོགས། །མདོར་བསྡུས་ན་འཇིག་རྟེན་བྱ་བ་ལ། །བློ་བསྟུན་ན་ཆོས་པའི་རང་་
ཚུགས་འཆོར། །རྗེ་དམ་པ་གོང་མའི་རྣམ་ཐར་ལ། །མིག་ཡར་ལྟ་མཛོད་ཅིག་་
རི་ཁྲོད་ཚོགས། །དགེ་འདིས་ཀྱང་རང་གཞན་སེམས་ཅན་གྱི། །བློ་དམ་པའི་་་
ཆོས་ལ་ཕྱོགས་པ་དང་། །སྒོས་ཆོས་མཛད་སྐྱེས་བུ་ཐམས་ཅད་ཀྱི། །སེམས་་་་་་
ཆོས་བཞིན་ལམ་དུ་འགྲོ་བར་ཤོག །གནས་འཁོར་བའི་འཇིགས་ལས་སྒྲོལ་བའི་
གཉེན། །སྐྱབས་ཟླ་མེད་བླ་མའི་སྐུ་ཚེ་བརྟན། །ཆོས་བཤད་སྒྲུབ་བསྟན་པ་དར་
བ་དང༌། །མ་འགྲོ་ཀུན་འདྲེན་པའི་དཔལ་ཐོབ་ཤོག །བདག་དེང་ནས་ཚེ་་་
རབས་ཕྲེང་བ་རུ། །ཕ་བླ་མ་མཆོག་དང་མི་འབྲལ་ཞིང་། །ལམ་ཐོས་བསམ་་་་
སྒོམ་པ་མཐར་ཕྱིན་ནས། །མགོན་རྒྱལ་བའི་གོ་འཕང་མྱུར་ཐོབ་ཤོག །ཅེས་པ་་
འདི་ནི་བཙུན་གཟུགས་ཨ་མོ་གྷས་ཉིན་ཞིག་བསམ་བློ་ཞིབ་ཏུ་བཏང་ནས་རང་ཉིད་ལྷ་དང་
བླ་མས་རྗེས་སུ་བཟུང་བ་ངོས་མ་ཟིན་པར་ད་དུང་རྗེས་སུ་མ་བཟུང་སྙམ་དུ་སེམས་ཕམ་ཡོད་
པ། དེ་རིང་ངོས་ཟིན་པ་འདིའོ་ཞེས་སེམས་སྤྲོ་ཤུགས་ཀྱིས་མཆེད་གྲོགས་རྣམ
གདམས་པའོ།། མདྒལཾ།། ༎
218